ION IO AN VLĂDUŢIU 

(1920-1991) 

-etnograf- 

S-a născut în satul Mălăişte, localitatea 
Bogata, judeţul Mureş. A urmat şcoala primară 
în localitatea Luduş iar Liceul la Tg. Mureş. 
Studiile universitare le-a efectuat la 
Universitatea de Stat din Bucureşti şi la 
Universitatea „Lomonosov” din Moscova pe 
care a absolvit-o în anul 1954 obţinând 
„Diploma cu Distincţie”. 

întreaga viaţă şi-a dedicat-o studierii 
etnografiei şi folclorului românesc şi 
internaţional, domeniu în care şi-a luat 
doctoratul în 1957. Opera sa ştiinţifică 
cuprinde lucrări de referinţă şi studii între care 
amintim: „Etnografia românească. Istorie. 
Cultura materială. Obiceiuri. ”, „ Turism cu 
manualul de etnografie”, „Zone etnografice 
ale României”, „Creatori populari 
contemporani din România”, „Păstoritul 
transhumant din Ţara Bârsei”, „Etnografia 
continentelor”, „Tropice triste”, „Vikingii de 
la soare răsare”, altele. 

Pe parcursul vieţii a îndeplinit mai multe funcţii între care: membru în mai multe 
organisme, instituţii, asociaţii ştiinţifice naţionale şi internaţionale, membru în Consiliul 
Ştiinţific al Institutului de Arheologie al R.S.R., membru în Comitetul de redacţie a 
numeroase reviste, colaborator Radio-TV, cercetător ştiinţific gradul I, cadru didactic 
universitar etc. 

Face parte dintre personalităţile româneşti care pentru activitatea ştiinţifică desfăşurată 
a fost inclus în mai multe ediţii ale publicaţiei americane „ Who ’s Who in the World” şi a fost 
distins cu Premiul „Gottfried von Herder” (1997). în 1991 a decedat la Berlin cu câteva zile 
înainte de a prelua funcţia de ambasador al României în Ungaria. Urna sa funerară a fost 
adusă şi aşezată în pământul Luduşului alături de părinţii săi. 



Copie a unei pagini din publicaţia ,, Who ’s Who in the World” 
în care apare numele etnografului Ion Ioan Vlăduţiu 

în semn de recunoaştere a meritelor pe care le-a avut în cultura româneasca şi 
internaţională, fosta Şcoală Generală Nr. 2 Luduş îi poartă din anul 2002 numele devenind 
Şcoala Generală „Ioan Vlăduţiu”. De asemenea în memoria sa o stradă din Luduş îi poartă 
numele. 























